b'\n_START_ARTICLE_\nRogue One: A Star Wars Story\n_START_SECTION_\nArgument\n_START_PARAGRAPH_\nGalen Erso vivia amb la seva dona Lyra i la seva filla Jyn al planeta remot Lah\'mu. Un dia hi va aterrar el director imperial Orson Krennic amb les seves tropes i va intentar, per la for\xc3\xa7a, fer que Galen, que en el passat havia sigut un eminent cient\xc3\xadfic, treball\xc3\xa9s novament per a l\'Imperi Gal\xc3\xa0ctic en la construcci\xc3\xb3 d\'una nova arma secreta. Malgrat les indicacions de Galen de fugir del lloc, la seva dona Lyra va intentar defensar-lo i va aconseguir ferir l\'oficial Krennic, per\xc3\xb2 ella va resultar ser assassinada en aquesta maniobra. Jyn va aconseguir amagar-se en una cova i va ser rescatada despr\xc3\xa9s per Saw Gerrera, un prominent lluitador rebel. Galen, el seu pare, va ser obligat a unir-se novament a l\'Imperi Gal\xc3\xa0ctic per col\xc2\xb7laborar en la construcci\xc3\xb3 d\'una nova arma._NEWLINE_Tretze anys m\xc3\xa9s tard, Bodhi Rook, un pilot que va desertar de l\'Imperi, aconsegueix filtrar un missatge en forma d\'holograma, en el qual el cient\xc3\xadfic Galen parla d\'una nova super-arma de l\'Imperi (la Estrella de la Mort) que est\xc3\xa0 sent constru\xc3\xafda. Saw Gerrera arriba a con\xc3\xa8ixer aquest missatge, per\xc3\xb2 creu que Bodhi \xc3\xa9s un espia imperial i treballa com un doble agent. Jyn es troba mentrestant capturada per l\'Imperi en un camp de concentraci\xc3\xb3 de treballs for\xc3\xa7ats i \xc3\xa9s alliberada per un petit grup de rebels dirigits per Ruescott Melshi; despr\xc3\xa9s que Cassian Andor s\'assabenti de l\'exist\xc3\xa8ncia de l\'arma gr\xc3\xa0cies a un informant de Gerrera, Jyn \xc3\xa9s traslladada a Yavin IV, la base de l\'Alian\xc3\xa7a Rebel, la qual \xc3\xa9s dirigida per Mon Mothma i Bail Organa. L\'Alian\xc3\xa7a rebel busca fer servir a Jyn per aconseguir una reuni\xc3\xb3 amb el lluitador rebel Saw Gerrera i aix\xc3\xad poder establir contacte amb el seu pare Galen i extreure\'l abans que aconsegueixi acabar la construcci\xc3\xb3 de l\'Estrella de la Mort, per\xc3\xb2, Cassian rep ordres en secret de l\'Alian\xc3\xa7a rebel de matar Galen, enlloc de rescatar-lo, per evitar la construcci\xc3\xb3 de la nova arma._NEWLINE_Jyn, Cassian i el seu droide K-2SO arriben a la lluna Jedha, on es concentra una insurrecci\xc3\xb3 armada contra l\'Imperi, coneguda com els Partisans. Amb l\'ajuda del guerrer Chirrut \xc3\x8emwe i de Baze Malbus s\'enfronten a les tropes imperials als carrers, per\xc3\xb2 tots s\xc3\xb3n capturats pels Partisans. Jyn i els altres s\xc3\xb3n traslladats on Saw Gerrera, que mant\xc3\xa9 captiu a Bodhi. Saw mostra a Jyn l\'holograma, en el qual el seu pare li demana perd\xc3\xb3 i li explica el seu treball per a l\'Imperi de construcci\xc3\xb3 de la nova arma i que no el fa volunt\xc3\xa0riament. Galen explica tamb\xc3\xa9 que va construir a prop\xc3\xb2sit un punt feble a l\'Estrella de la Mort, mitjan\xc3\xa7ant el qual es pot aconseguir la falla immediata i absoluta de tots els sistemes. Addicionalment, Galen esmenta en el seu missatge, que els pl\xc3\xa0nols de construcci\xc3\xb3 de l\'Estrella de la Mort es troben amagats en una base militar de l\'Imperi situada al planeta Scarif._NEWLINE_Mentrestant, el Governador Wilhuff Tarkin es troba amb Krennic a l\'Estrella de la Mort, ja que la compet\xc3\xa8ncia i habilitat d\'aquest \xc3\xbaltim \xc3\xa9s posada en dubte per Tarkin, a causa de la complexitat del projecte de la nova arma. A manera de demostraci\xc3\xb3, Krennic ordena disparar el superl\xc3\xa1ser de l\'Estrella de la Mort, a pot\xc3\xa8ncia limitada d\'un reactor, contra la capital de Jedha, destruint-la per complet. L\'impacte del l\xc3\xa0ser causa una gegantesca explosi\xc3\xb3 nuclear que aniquila tot el que troba en un rang de centenars de quil\xc3\xb2metres a la rodona, al\xc3\xa7ant-se fins al espai exterior. Jyn, Cassian, K-2SO, Bodhi, Chirrut i Baze aconsegueixen escapar a temps en una nau que van capturar, per\xc3\xb2 Saw roman all\xc3\xa0 i mor durant la destrucci\xc3\xb3 del lloc. A causa de la pressi\xc3\xb3 del temps i el perill, Jyn no aconsegueix portar la gravaci\xc3\xb3 de l\'holograma del seu pare, i amb Saw mort, Jyn \xc3\xa9s l\'\xc3\xbanica persona que ha vist aquesta gravaci\xc3\xb3. Mentrestant, Tarkin queda impressionat de l\'immens poder destructiu de l\'Estrella de la Mort, i decideix remoure a Krennic del projecte amb el pretext de la deserci\xc3\xb3 de Bodhi, prenent ell mateix la direcci\xc3\xb3 de l\'estaci\xc3\xb3._NEWLINE_Amb l\'esperan\xc3\xa7a que el grup de rebels rescati al seu pare, Jyn els explica a tots que ha vist en l\'holograma del seu pare, per\xc3\xb2, Cassian no li concedeix credibilitat i segueix endavant, perseguint secretament l\'objectiu d\'assassinar a Galen Erso. Seguint una indicaci\xc3\xb3 de l\'holograma de Galen, els rebels arriben al planeta Eadu, un centre d\'investigacions de noves tecnologies de l\'Imperi. En aquest lloc, els rebels presencien casualment la trobada de Galen, Krennic i altres enginyers en una plataforma. Krennic esmenta que s\'ha adonat que alg\xc3\xba ha tret informaci\xc3\xb3 sobre el projecte Estrella de la Mort i culpa, en primera inst\xc3\xa0ncia, als enginyers de Galen. Quan Krennic amena\xc3\xa7a de mort als enginyers, Galen salta en defensa d\'ells i confessa que ha estat ell mateix el que ha filtrat informaci\xc3\xb3 cap a l\'exterior. Els soldats de Krennic, per\xc3\xb2, disparen als enginyers. En aquest moment, Jyn aconsegueix arribar a la plataforma i Cassian s\'ubica amb un rifle de llarg abast per assassinar a Galen, per\xc3\xb2 finalment tria no fer-ho._NEWLINE_Just quan Krennic es disposa a ocupar-se de Galen, un esquadr\xc3\xb3 de naus rebels empr\xc3\xa8n un atac a la plataforma, a causa de la qual cosa Galen Erso resulta mortalment ferit i Krennic fuig en una nau de l\'Imperi. Galen Erso mor en els bra\xc3\xa7os de la seva filla, a qui Cassian obliga a fugir deixant enrere el cad\xc3\xa0ver del seu pare. Durant el viatge de tornada a Yavin, a bord d\'una llan\xc3\xa7adora imperial robada, Jyn s\'encara amb Cassian despr\xc3\xa9s d\'assabentar de la seva veritable missi\xc3\xb3 de matar el seu pare. Mentrestant, Krennic es dirigeix al castell de Darth Vader a Mustafar, tractant de guanyar el seu suport i reconeixement al sol\xc2\xb7licitar una audi\xc3\xa8ncia amb l\'Emperador Palpatine, per\xc3\xb2 Vader l\'escanya amb La For\xc3\xa7a per faltar-li el respecte i desestima la seva apel\xc2\xb7laci\xc3\xb3 advertin-li abans de deixar-lo anar._NEWLINE_Jyn proposa als rebels un pla per robar els pl\xc3\xa0nols t\xc3\xa8cnics de l\'arma. La majoria dels rebels, incloent la c\xc3\xbapula de l\'Alian\xc3\xa7a, no li concedeixen cap credibilitat al pla proposat per Jyn i es resignen a la impossibilitat de derrotar a l\'Imperi, rebutjant oficialment el pla d\'atacar la base militar del planeta Scarif, per\xc3\xb2, Cassian, K-2SO, Bodhi, Chirrut, Baze, Melshi i un grup de rebels estan disposats a donar suport a Jyn en el seu pla._NEWLINE_Els rebels aborden la nau imperial robada, es camuflen com quadrilla imperial sota el nom de "Rogue One" i prenen rumb al planeta Scarif, aconseguint perm\xc3\xads per travessar l\'escut atmosf\xc3\xa8ric que envolta el planeta. Mentre que una part del grup inspecciona la base militar, l\'altra col\xc2\xb7loca explosius per tal de distreure les patrulles imperials. En el transcurs d\'aquesta maniobra, sorgeix una forta batalla, les dimensions de la qual augmenten quan apareix la Flota de l\'Alian\xc3\xa7a, dirigida per l\'almirall Raddus i el pilot Antoc Merrick. No obstant aix\xc3\xb2, poques naus rebels aconsegueixen ingressar al planeta Scarif abans que l\'escut sigui tancat. La batalla a terra es complica amb l\'arribada de caminants imperials AT-AT i la mort de molts soldats rebels, entre ells Melshi i Merrick._NEWLINE_Jyn i Cassian entren disfressats d\'oficials imperials a la sala d\'arxius de la base militar, mentre el robot K-2SO protegeix l\'entrada a aquesta sala. Jyn aconsegueix prendre el mitj\xc3\xa0 d\'emmagatzematge on es troben els pl\xc3\xa0nols de l\'Estrella de la Mort, segons les instruccions del seu pare. Un grup de tropes imperials s\'acosten al lloc de manera que el droide K-2SO decideix segellar l\'entrada i es sacrifica per contenir les tropes i guanyar temps perqu\xc3\xa8 els seus companys busquin una altra sortida. Krennic arriba a la base i localitza als rebels, incapacitant a Cassian mentre Jyn aconsegueix sortir del complex per tal de transmetre els pl\xc3\xa0nols a la flota. Chirrut i Baze es sacrifiquen per activar l\'interruptor principal, que permet comunicaci\xc3\xb3 amb l\'exterior. Aix\xc3\xb2 permet a Bodhi avisar la flota de la necessitat d\'apagar l\'escut per rebre la transmissi\xc3\xb3 amb els pl\xc3\xa0nols de l\'arma, just abans que una magrana entri a la seva nau i esclati, matant-lo._NEWLINE_Krennic troba a Jyn a l\'exterior del complex militar, per\xc3\xb2 ella \xc3\xa9s salvada per Cassian, qui dispara i fereix a Krennic, poc despr\xc3\xa9s que el director s\'assabenti de l\'exist\xc3\xa8ncia d\'un punt feble a l\'estaci\xc3\xb3, deixada deliberadament per Galen Erso en el seu disseny en venjan\xc3\xa7a del que li van fer patir a ell i la seva fam\xc3\xadlia. Gr\xc3\xa0cies a la destrucci\xc3\xb3 de l\'escut planetari per la flota rebel, Jyn aconsegueix transmetre els pl\xc3\xa0nols de l\'Estrella de la Mort cap a la nau ins\xc3\xadgnia de la flota rebel de Raddus, en l\'\xc3\xb2rbita del planeta Scarif. Desafortunadament l\'Estrella de la Mort arriba a l\'\xc3\xb2rbita del planeta Scarif, on Tarkin, per tal de frustrar el robatori dels pl\xc3\xa0nols ordena disparar a pot\xc3\xa8ncia limitada un reactor contra la base de Scarif, destruint instant\xc3\xa0niament l\'antena de transmissi\xc3\xb3 i tota la base imperial (i a Krennic amb ella) per tal d\'evitar el robatori dels pl\xc3\xa0nols per part dels rebels, per\xc3\xb2 ja \xc3\xa9s massa tard. Jyn i Cassian es reconcilien i aconsegueixen escapar del complex militar, per\xc3\xb2 com que no tenen una nau de transport per poder sortir del planeta, moren abra\xc3\xa7ats en una platja despr\xc3\xa9s de ser assolits per la colossal ona expansiva de l\'explosi\xc3\xb3 nuclear provocada per l\'arma._NEWLINE_La flota rebel, despr\xc3\xa9s de rebre els pl\xc3\xa0nols de l\'Estrella de la Mort des del planeta Scarif, es preparen per iniciar la retirada del sistema i tornar a Yavin IV, per\xc3\xb2 nom\xc3\xa9s algunes naus poden saltar a l\'hiperespai abans de ser interceptats per una esquadra de fragates imperials comandada per Darth Vader, que salta de l\'hiperespai enfront d\'ells. La fragata rebel \xc3\xa9s incapacitada despr\xc3\xa9s d\'una batalla i abordada per Vader, qui massacra a tots els soldats rebels als passadissos en el seu intent de recuperar la targeta de mem\xc3\xb2ria amb els pl\xc3\xa0nols de l\'arma. No obstant aix\xc3\xb2 els rebels aconsegueixen escapar amb els pl\xc3\xa0nols a bord de la corbeta rebel Tantive IV. Mentre la corbeta es prepara per saltar a l\'hiperespai, la princesa Leia Organa rep els pl\xc3\xa0nols i declara que s\xc3\xb3n la esperan\xc3\xa7a de la Rebel\xc2\xb7li\xc3\xb3. Concl\xc3\xb2s aix\xc3\xb2, se\'n va allunyant-se a l\'hiperespai en direcci\xc3\xb3 a Tatooine.\n_START_SECTION_\nC\xc3\xa0sting\n_START_PARAGRAPH_\nEl gener de 2015, The Hollywood Reporter va fer un reportatge on deia que diverses actrius entre elles: Tatiana Maslany, Rooney Mara i Felicity Jones havien fet proves pel paper principal. El febrer de 2015, s\'anunci\xc3\xa0 que Jones faria el paper principal de la pel\xc2\xb7l\xc3\xadcula i que Aaron Paul i \xc3\x89dgar Ram\xc3\xadrez estaven sent considerats per fer el paper principal mascul\xc3\xad. El mar\xc3\xa7 d\'aquell any, Jones va confirmar oficialment el seu paper. Aquell mateix mes, Deadline.com digu\xc3\xa9 el rumor que Ben Mendelsohn tindria el paper principal. El mes seg\xc3\xbcent, TheWrap inform\xc3\xa0 que Sam Claflin i Riz Ahmed estaven negociant per unir-se al casting.\n_START_SECTION_\nPost-producci\xc3\xb3\n_START_PARAGRAPH_\nL\'11 de febrer de 2016, els executius de Disney va els executius de Disney van declarar que la pel\xc2\xb7l\xc3\xadcula estava "pr\xc3\xa0cticament acabada". Diverses setmanes de refilmaci\xc3\xb3 pre-programada van comen\xc3\xa7ar el juny de 2016._NEWLINE_Industrial Light & Magic (ILM) va produuir els efectes visuals. ILM va utilitzar imatges generades per ordinador i imatges d\'arxiu alterades digitalment per inserir el rostre de Peter Cushing en el cos de l\'actor Guy Henry. Lucasfilm va obtenir el perm\xc3\xads de propietat de l\'\xc3\xbaltim actor per incloure\'l a la pel\xc2\xb7l\xc3\xadcula. Segons informes, l\'equip va buscar en innombrables hores de material de Cushing per trobar material de refer\xc3\xa8ncia adequat i Henry va proporcionar el moviment i treball de veu. Un model digital de Cushing es mapava sobre el moviment de Henry com una m\xc3\xa0scara de cos digital. Els moviments de Cushing, incloent-hi la seva manera de parlar, van ser estudiades per l\xe2\x80\x99equip creatiu i aplicades al model digital de Tarkin. La fam\xc3\xadlia de Cushing estava molt involucrada amb la creaci\xc3\xb3 i tenia una aportaci\xc3\xb3 fins a "petits ajustaments subtils". Un proc\xc3\xa9s similar es va utilitzar en la representaci\xc3\xb3 de la princesa Leia; L\'aparici\xc3\xb3 de Carrie Fisher com Leia a la primera pel\xc2\xb7l\xc3\xadcula es va superposar a la cara de l\'actriu noruega Ingvild Deila i \xc3\xa0udio d\'arxiu de Fisher dient "Hope" va ser usada per donar veu al personatge._NEWLINE_La postproducci\xc3\xb3 va acabar el 28 de novembre de 2016.\n_START_SECTION_\nTelevisi\xc3\xb3\n_START_PARAGRAPH_\nRogue One va utilitzar el personatge de Saw Gerrera, que havia estat introdu\xc3\xaft a la s\xc3\xa8rie de televisi\xc3\xb3 animada The Clone Wars), i havia estat mencionat a Star Wars Rebels. Els personatges de la pel\xc2\xb7l\xc3\xadcula tamb\xc3\xa9 van apar\xc3\xa8ixer a la segona meitat de Rebels, comen\xc3\xa7ant per Saw en l\'episodi d\'una hora de la 3\xc2\xaa temporada "Ghosts of Geonosis". M\xc3\xa9s personatges i vehicles que es van introduir per primera vegada a la pel\xc2\xb7l\xc3\xadcula apareixen a la quarta i \xc3\xbaltima temporada de la s\xc3\xa8rie, mentre que el principal antagonista de la pel\xc2\xb7l\xc3\xadcula, Orson Krennic, \xc3\xa9s esmentat pel seu nom._NEWLINE_El 8 de novembre de 2018, es va anunciar que una s\xc3\xa8rie de preq\xc3\xbcela d\xe2\x80\x99acci\xc3\xb3 en viu es desenvoluparia oficialment i apareixeria en el proper servei de streaming de Disney, Disney+. La s\xc3\xa8rie es situar\xc3\xa0 abans dels esdeveniments de Rogue One i es centrar\xc3\xa0 en Cassian Andor amb Diego Luna reprenent el paper. L\'11 d\'abril de 2019 es va anunciar que a la s\xc3\xa8rie tamb\xc3\xa9 hi apareixer\xc3\xa0 el droide K-2SO. Alan Tudyk reprendr\xc3\xa0 el paper de veu a la versi\xc3\xb3 original.\n_START_SECTION_\nNovel\xc2\xb7les vinculades\n_START_PARAGRAPH_\nUna novel\xc2\xb7la vinculada a la pel\xc2\xb7l\xc3\xadcula, Catalyst: A Rogue One Novel, va ser publicada el 15 de novembre de 2016. Escrit per veter\xc3\xa0 novel\xc2\xb7lista de Star Wars James Luceno, la hist\xc3\xb2ria, es situa uns anys abans dels esdeveniments de Rogue One i proporciona una hist\xc3\xb2ria de fons per a la pel\xc2\xb7l\xc3\xadcula. La novel\xc2\xb7litzaci\xc3\xb3 hom\xc3\xb2nima de la pel\xc2\xb7l\xc3\xadcula va ser escrita per Alexander Freed i publicada el 16 de desembre de 2016._NEWLINE_Mesos despr\xc3\xa9s de la publicaci\xc3\xb3 de la pel\xc2\xb7l\xc3\xadcula, Lucasfilm Press va publicar una altra novel\xc2\xb7la titulada Star Wars: Rebel Rising el 2 de maig de 2017. Escrita per Beth Revis, la novel\xc2\xb7la explica qu\xc3\xa8 va passar amb Jyn Erso entre la mort de la seva mare i el dia en qu\xc3\xa8 els agents rebels la van alliberar d\xe2\x80\x99un camp de treball imperial, un per\xc3\xadode de temps en qu\xc3\xa8 la pel\xc2\xb7l\xc3\xadcula es salta al seu inici._NEWLINE_El mateix dia que es va llan\xc3\xa7ar Rebel Rising, la novel\xc2\xb7la "Guardians of the Whills" va ser publicada tamb\xc3\xa9 per Disney Lucasfilm Press. Escrita pel novel\xc2\xb7lista i escriptor de c\xc3\xb2mics Greg Rucka, es va centrar en els personatges de Chirrut i Baze, explicant les seves hist\xc3\xb2ries i donant m\xc3\xa9s context als esdeveniments que van succeir a Jedha abans de la pel\xc2\xb7l\xc3\xadcula i en l\'ocupaci\xc3\xb3 imperial.\n_START_SECTION_\nC\xc3\xb2mics\n_START_PARAGRAPH_\nMesos despr\xc3\xa9s de l\'estrena de la pel\xc2\xb7l\xc3\xadcula, Marvel Comics va adaptar-la en una minis\xc3\xa8rie de sis n\xc3\xbameros amb contingut extra. Es va reeditar recopilada el 12 de desembre de 2017._NEWLINE_A l\'agost de 2017, IDW Publishing va anunciar que faria una adaptaci\xc3\xb3 en format de novel\xc2\xb7la gr\xc3\xa0fica de la pel\xc2\xb7l\xc3\xadcula, que es va llan\xc3\xa7ar un dia despr\xc3\xa9s de la publicaci\xc3\xb3 de la recopilaci\xc3\xb3 de la miniserie de Marvel. A difer\xc3\xa8ncia de la minis\xc3\xa8rie de Marvel, aquesta novel\xc2\xb7la gr\xc3\xa0fica tindr\xc3\xa0 una mica un estil visualment m\xc3\xa9s caricaturesc._NEWLINE_Al mateix mes, Marvel Comics va publicar Star Wars: Rogue One \xe2\x80\x93 Cassian & K-2SO Special, un especial de 40 p\xc3\xa0gines centrat en el primer cop que es van trobar els personatges de Cassian Andor i K-2SO. El c\xc3\xb2mic va ser escrit per Duane Swierczynski i dibuixat per Fernando Blanco._NEWLINE_Els c\xc3\xb2mics de Marvel van ser publicats recopilats nom\xc3\xa9s en castell\xc3\xa0 per la catalana Editorial Planeta.\n_START_SECTION_\nVideojocs\n_START_PARAGRAPH_\nUn paquet d\'expansi\xc3\xb3 descarregable va ser llan\xc3\xa7at per a Star Wars Battlefront, titulat Rogue One: Scarif, que permet als jugadors la possibilitat de jugar a trav\xc3\xa9s dels diferents llocs, personatges i escenaris del planeta introdu\xc3\xafdes a Rogue One. Una missi\xc3\xb3 de realitat virtual gratu\xc3\xafta per a PlayStation 4 tamb\xc3\xa9 es va llan\xc3\xa7ar al costat de l\'expansi\xc3\xb3._NEWLINE_Diversos personatges i conceptes de la pel\xc2\xb7l\xc3\xadcula tamb\xc3\xa9 van ser inclosos en els jocs m\xc3\xb2bils Star Wars: Force Arena, Star Wars Commander i Star Wars: Galaxy of Heroes, tots disponibles a iOS i Android.'